Израилдин премьер-министрине коррупция боюнча айып тагылды - ELGEZIT\nИзраилдин премьер-министрине коррупция боюнча айып тагылды\nАалам, Окуялар тизмеги\t22 Ноя 2019 16:51\nИзраилдин Башкы прокуратурасы өлкө премьер-министри Биньямин Нетаньяхуга коррупция айыбын такты. Бул тууралуу Reuters агенттиги жазып чыкты. Биньямин Нетаньяху Израилдин Башкы прокуратурасы өлкө премьер-министри Биньямин Нетаньяхуга коррупция айыбын такты. Бул тууралуу Reuters агенттиги жазып чыкты.\nӨкмөт башчы үч иш боюнча коррупцияга айыпталары быйыл февралда белгилүү болгон. Прокурорлор Нетаньяху ишкерлерден 300 миң долларга бааланган белектерди алганын белгилешкен. Мындан тышкары басылмаларда өзү тууралуу позитивдүү маалыматтар чыгып турушу үчүн медиабизнес өкүлдөрү менен тыгыз кызматташканы айтылган.\nНетаньяху өзүнө каршы башталган тергөөнү жаңылыштык деп атап, айыптоолордун бардыгын четке каккан.\nУчурда Израилде саясий каатчылык өкүм сүрүүдө. Сентябрда өткөн экинчи жолку парламенттик шайлоодон кийин дале болсо өкмөт түзүлө элек. Нетаньяхунун көпчүлүк коалиция куроо боюнча бир канча жолку аракети майнапсыз аяктаган. Андан кийин өкмөттү түзүү укугу оппозициялык партиянын лидери Бени Ганцка берилген. Эгер ал дагы башка фракциялар менен мунасага келбесе, өлкөдө жаңы парламенттик шайлоо жарыяланышы мүмкүн.\nБул жаңылык Аалам, Окуялар тизмеги рубрикаларында Биньямин Нетаньяху, Израиль, коррупция, Премьер-министр хэштегдери менен жайгаштырылган.